ตะเคียนยักษ์ 700 ปีโผล่น้ำยม ชาวบ้านแห่อัญเชิญ ส่องเลขเด็ดธูปเสี่ยงทาย
ตะเคียนยักษ์ ยาว 48 ม. น้ำหนักหลายตัน อายุกว่า 700 ปี โผล่กลางน้ำยม ที่ อ.ชุมแสง จ.นครสวรรค์ ชาวบ้านแห่อัญเชิญขึ้นฝั่งไว้วัด ส่องเลขเด็ดจากธูปเสี่ยงทาย งานนี้ให้ 3ตัวตรงๆ เมื่อวันที่ 22 ก.ค.63 ผู้สื่อข่าวรายงานว่า ที่ จ.นครสวรรค์ คณะกรรมการวัดวังใหญ่ ต.ท่าไม้ อ.ชุมแสง จ.นครสวรรค์ ได้ทำพิธีบวงสรวงขอขมากรรมต่อสิ่งศักดิ์สิทธิ์แม่ย่าตะเคียนทอง (ตะเคียนยักษ์) โดยมีชาวบ้านที่ทราบข่าวเดินทางมาร่วมพิธีกันเป็นจำนวนมาก ซึ่งทางคณะกรรมได้จัดจุดคัดกรอง และให้สแกนคิวอาร์โค้ดไทยชนะ ไว้บริเวณทางเข้า-ออกที่ทำพิธี ซึ่งชาวบ้านที่มาต้องใส่แมสก์ทุกคนถึงจะร่วมพิธีดังกล่าวได้ทั้งนี้ในช่วงทำพิธีเหมือนท้องฟ้าเป็นใจ มีเมฆเคลื่อนมาบดดวงอาทิตย์ แถมมีลมพัดเข้ามาอีก ทำให้บริเวณพิธีอากาศไม่ร้อน ภายหลังเสร็จสิ้นพิธีกรรมดังกล่าว ชาวบ้านได้แห่ไปดูธูปเสี่ยงทาย เห็นเป็นตัวเลข 911 และ 480สำหรับต้นตะเคียนยักษ์ต้นนี้ คาดมีอายุกว่า 700 ปี ขนาดลำต้นเส้นผ่าศูนย์กลาง 1.7-2.0 เมตร ความยาว 48 เมตร ขนาดน้ำหนักประมาณหลายตัน โดยชาวบ้านช่วยกันนำขึ้นจากแม่น้ำยม และเคลื่อนย้ายมาแบบทุลักทุเล ระยะทาง 2-3 กิโลเมตร โดยใช้เวลาเกือบ 24 ชั่วโมงจึงแล้วเสร็จ นับจากวันที่พบจนถึงวันนำขึ้นจากน้ำ รวมเวลา 9 วัน.
ตะเคียนยักษ์ ยาว 48 ม. น้ำหนักหลายตัน อายุกว่า 700 ปี โผล่กลางน้ำยม ที่ อ.ชุมแสง จ.นครสวรรค์ ชาวบ้านแห่อัญเชิญขึ้นฝั่งไว้วัด ส่องเลขเด็ดจากธูปเสี่ยงทาย งานนี้ให้ 3 ตัวตรงๆ 
หวย,เลขเด็ด,ตะเคียน,ตะเคียนยักษ์,ตะเคียนทอง,เลขเด็ดตะเคียนทอง,นครสวรรค์,ข่าวทั่วไป